Talthybius
Talthybius (Graece: Ταλθύβιος) est alter nuntiorum Agamemnonis in Iliade descriptorum. Et in tragoediis postea ad Agamemnonem pertinentibus nonnumquam memoratur aut ipse in scaena apparet Carmine primo una cum Eurybate, altero claro Atridae nuntio, Achillem ancillam Briseidem ademptum adit. Deinde, constituto certamine inter Menelaum et Parim quod de exitu belli et Helenae possessione decerneret, agnos duos apportare ab Agamemnone iubetur. Item vulnerato Menelao Machaonem medicum arcessitum mittitur. Postea pugnam inter Hectorem et Aiacem, nocte adveniente, una cum collega Troiano Idaeo diremit. Carmine nono decimo immolando capro operam dat, quae victima ad iusiurandum Agamemnonis maxime idonea est. Lacedaemonii Talthybium cultu honorabant.